31.5.2023
2.
FI
Euroopan unionin virallinen lehti
L 141/51
Palvelujen valintaprosessin yhteydessä GOVSATCOM-vastuuviranomainen
a) vastaanottaa, priorisoi, tarvittaessa anonymisoi ja toimittaa käyttäjien palvelupyynnöt GOVSATCOM-keskittymään; b) vastaanottaa pyyntöjen tulokset GOVSATCOM-keskittymiltä ja toimittaa ne käyttäjille; c) vastaanottaa, tarvittaessa anonymisoi ja toimittaa käyttäjien palveluvalinnat GOVSATCOM-keskittymään. 3.
Edellä 2 kohdassa tarkoitettua anonymisointia varten GOVSATCOM-vastuuviranomainen toimii välittäjänä kaikessa käyttäjän viestinnässä GOVSATCOM-keskittymän kanssa ja siten anonymisoi käyttäjän henkilöllisyyden.
Viestinnässä on tarvittaessa käytettävä asianmukaisia turvallisuusluokiteltuja kanavia.
GOVSATCOM-vastuuviranomainen voi valita, että käyttäjää ei anonymisoida.
Tässä tapauksessa GOVSATCOM-keskittymä antaa käyttäjän tiedot resurssien tarjoajan tietoon käyttäjälle tarjottavan palvelun valinnan, perustamisen, hallinnoinnin, ylläpidon ja vianmäärityksen tukemiseksi.
Myös resurssien tarjoaja voi pyytää käyttäjän anonymisoinnin poistamista.
Tässä tapauksessa GOVSATCOM-keskittymän on toimitettava pyyntö asianomaiselle GOVSATCOM-valvontaviranomaiselle arviointia varten. 4.
GOVSATCOM-keskittymä antaa GOVSATCOM-valvontaviranomaiselle tarvittavat tiedot palvelujen valintaa, varaamista, perustamista ja tarjoamista varten.
5 artikla Palvelujen priorisointi ja turvallisuustasot 1.
Palvelujen tarjoaminen priorisoidaan täytäntöönpanopäätöksen (EU) 2023/1055 mukaisesti.
2.
Käyttäjillä on oltava pääsy palvelukokonaisuuteen turvallisuustasonsa perusteella 30 päivänä toukokuuta 2023 annetun komission täytäntöönpanopäätöksen C(2023) 3204 (3) mukaisesti.
6 artikla GOVSATCOMin yhdistäminen ja palvelujen saatavuus 1.
Yhdistetyt satelliittiviestintäkapasiteetit ja -palvelut asetetaan saataville palvelukokonaisuutena, joka sisältää niiden ominaisuuksien arvot. 2.
Kokonaisuuteen sisältyvien palvelujen saatavuus riippuu asetuksen (EU) 2021/696 64 artiklassa tarkoitetuilta yhteisöiltä hankittujen yhdistettyjen ja yhteiskäytettävien satelliittikapasiteettien ja -palvelujen tarjonnasta ja kysynnästä.
7 artikla Voimaantulo Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tehty Brysselissä 30 päivänä toukokuuta 2023.
Komission puolesta Puheenjohtaja Ursula VON DER LEYEN
(3) Komission täytäntöönpanopäätös C(2023) 3204, annettu 30 päivänä toukokuuta 2023, Euroopan parlamentin ja neuvoston asetuksen (EU) 2021/696 34 artiklan 2 kohdassa tarkoitettujen yleisten turvallisuusvaatimusten vahvistamisesta.